Ierobežota pieejamība


Nacionālais veselības dienests (turpmāk – Dienests) ir veicis pārbaudes par zāļu ar vispārīgo nosaukumu Semaglutidum izrakstīšanas un izsniegšanas (atprečošanas) atbilstību normatīvo aktu un līguma prasībām.
Noteikumu Nr. 899[footnoteRef:1] 3. punkts nosaka, ka Kompensējamo zāļu sarakstā[footnoteRef:2] iekļauto zāļu iegādes izdevumus Dienests sedz, ņemot vērā slimības raksturu un smaguma pakāpi un ievērojot noteiktos kompensācijas ierobežojumus un izrakstīšanas nosacījumus. [1:  31.10.2006. Ministru kabineta noteikumi Nr. 899 ,,Ambulatorajai ārstēšanai paredzēto zāļu un medicīnisko ierīču iegādes izdevumu kompensācijas kārtība” (turpmāk – Noteikumi Nr. 899)]  [2:  Pieejams Dienesta tīmekļvietnē https://www.vmnvd.gov.lv Sākums> Profesionāļiem> Kompensējamie medikamenti> Kompensējamo zāļu saraksti>] 


1. Normatīvo aktu regulējums
Dienests, izvērtējot zāļu izrakstīšanas apjomus (daudzumu) un aptiekās atprečoto, t.sk. apmaksai uzrādīto apjomu, ir konstatējis, ka zāļu daudzuma atspoguļošana, izrakstot un atprečojot zāles, neatbilst vienotiem standartiem, t.sk. normatīvo aktu prasībām.
Ministru kabineta 11.03.2014. noteikumu Nr. 134 “Noteikumi par vienoto veselības nozares elektronisko informācijas sistēmu” (turpmāk – Noteikumi Nr. 134)  4.3. punkts nosaka, ka E-veselība nodrošina elektronisku recepšu izrakstīšanu un apriti starp ārstniecības personu un farmaceitu vai farmaceita asistentu. Atbilstoši Noteikumu Nr. 134 11.4.4. un 11.6. apakšpunktam E-receptes (Noteikumu Nr. 134 5. pielikums) datus sniedz ārstniecības iestāde un aptieka atbilstoši normatīvajiem aktiem par recepšu veidlapu izgatavošanu un uzglabāšanu, kā arī recepšu izrakstīšanu un uzglabāšanu. Saskaņā ar Ministru kabineta 25.08.2026. noteikumu Nr. 512 “Recepšu veidlapu un recepšu aprites noteikumi” (turpmāk - Noteikumu Nr. 512)[footnoteRef:3] 3. pielikuma “Recepšu aizpildīšanas prasības” I sadaļas 3. punktu, izrakstot zāles, norāda zāļu formu, nosaukumu ar lielo burtu latīņu valodā ģenitīvā, norādot zāļu formas devu un devu skaitu. Savukārt, izsniedzot zāles, aptiekā papildus norāda arī izsniegto daudzumu (iepakojumu skaitu) (Noteikumu Nr. 512 III sadaļas Īpašo recepšu aizpildīšanas prasības 20. punkts), t.sk. ievērojot, ka aptiekas pienākums ir izsniegt lētākās šim nosaukumam, zāļu formai un stiprumam atbilstošās kompensējamās zāles (Noteikumu Nr. 899  89. punkts), t.sk. /../ izsniegto zāļu kopējā deva nepārsniedz izrakstīto zāļu kopējo devu (Noteikumi Nr. 899 90.4. apakšpunkts). Atbilstoši Aptieku darbības noteikumu 40. punktam, darbu aptiekā un aptiekas filiālē organizē tā, lai pacientu nodrošinātu ar jebkurām viņam izrakstītajām zālēm iespējami īsā laikā. [3:  Pirms 01.09.2026 spēkā Ministru kabineta 08.03.2005.  noteikumi Nr. 175 “Recepšu veidlapu izgatavošanas un uzglabāšanas, kā arī recepšu izrakstīšanas un uzglabāšanas noteikumi” (turpmāk - Noteikumu Nr.175)] 


2. Riska izvērtējums
Dienests ir atlasījis datus Vadības informācijas sistēmas (turpmāk – VIS) kompensējamo medikamentu apmaksas norēķinu sistēmas (turpmāk – BMANS) un Vienotajā veselības nozares elektroniskajā informācijas sistēmā (turpmāk – E-veselība) un salīdzinājis recepšu datus par periodu 01.01.2025.-30.03.2026. VIS BMANS un E-veselībā, t.sk. E-veselībā izrakstīšanas ziņojumā un izsniegšanas ziņojumā informāciju par zāļu ar konkrēto nosaukumu Ozempic (vispārīgais nosaukums Semaglutidum) (turpmāk – Zāles) daudzumu. 
Dienests ir konstatējis:
1) vairumā gadījumu (90%) E-veselībā pozīcijā “Ārstniecības līdzeklis” sadaļā “izrakstītais daudzums”, kas atbilstoši normatīvajam regulējumam ir devu skaits, sakrīt ar VIS BMANS apmaksāto zāļu “daudzumu”, kas ir oriģinālu skaits, kas saskaņā ar atbilstošajā periodā spēkā esošo Noteikumu Nr.175 3. pielikuma “Recepšu aizpildīšanas prasības” 3. punktu, pirmsšķietami neatbilst normatīvo aktu prasībām;
2) atsevišķos gadījumos VIS BMANS apmaksai ir uzrādīts lielāks daudzums kā salīdzinot ar E-veselībā receptē izrakstīto daudzumu un izsniegšanas ziņojumā norādīto apjomu, t.sk. atprečoto daudzumu (iepakojumu skaitu);
3) dažos gadījumos izsniegtas zāles Ozempic (vispārīgais nosaukums Semaglutidum), taču izrakstītas citas zāles;
4) izsniegts cits zāļu stiprums.

Dienests vērš aptieku uzmanību, ka vērtē kā korektu, piemēram, gadījumu, kad atbilstoši receptē izrakstītajām Zālēm ar stiprumu 1 mg, kad izrakstītas devu skaits ir 12, lietošanai ar 1 devu reizi nedēļā trīs mēnešu kursam, aptieka ir izsniegusi 3 zāļu iepakojumus atbilstošajā stiprumā.

3. Turpmākās Dienesta darbības
Tādējādi preventīvi Dienests atgādina aptiekām par korektas informācijas norādīšanu, līguma un normatīvo aktu ievērošanu, izsniedzot kompensējamās zāles un to daudzumu, kā arī pienākumu elektronizēt papīra receptes E-veselībā, ievadot tajā precīzu un autentisku informāciju, t.sk., informē, ka:
· informatīva vēstule par recepšu izrakstīšanas nosacījumiem atbilstoši normatīvam regulējumam nosūtīta arī visām ārstniecības iestādēm, kurām tiesības izrakstīt īpašo recepti kompensējamo zāļu izsniegšanai, vēršot uzmanību, ka zāles ar valsts kompensāciju drīkst izrakstīt tikai atbilstoši izrakstīšanas nosacījumiem;
· konstatētajos gadījumos, kad VIS BMANS Zāļu daudzums pārsniedz E-veselībā Zāļu izrakstīto daudzumu un izsniegšanas ziņojumā norādīto apjomu, t.sk. atprečoto daudzumu (iepakojumu skaitu), Dienests sagatavos pārbaudes aktus par pārmaksas atmaksu, t.sk. veicot uzraudzība par visiem kompensējamiem medikamentiem;
· Precizēs izrakstīšanas nosacījumus, ar 01.10.2026 nosakot, ka no valsts budžeta netiek apmaksāts, ja tās tiek izrakstītas virs Zāļu aprakstā noteiktajām devām, proti, pārsniedz 2 mg nedēļā; veiks pārbaudes aptiekās pārbaudot, ka no valsts budžeta līdzekļiem atprečo tikai tādu devu skaitu, kas atbilst izrakstīšanas nosacījumiem;
· veiks atkārtotu/sistemātisku uzraudzību, pārbaudot gan valsts kompensēto apjomu uz pacientu, informāciju no Cukura diabēta reģistra un informāciju no Vadības informācijas sistēmas un E-veselības par cukura diabēta pacienta aprūpi, un atlasot neatbilstības un nosūtot iestādēm (t.sk. aptiekām) ceturkšņa kļūdu ietvaros.

